รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 8 มีนาคม 2565
วันอังคารที่ 8 มีนาคม 2565
สรุปข่าวการประชุมคณะรัฐมนตรี 8 มีนาคม 2565
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (8 มีนาคม 2565) เวลา 09.00 น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
กฎหมาย
1.  เรื่อง ร่างกฎกระทรวงกําหนดค่าธรรมเนียมใบอนุญาตตามพระราชบัญญัติอุทยานแห่งชาติ พ.ศ. 2562 พ.ศ. ....
2.  เรื่อง  ร่างกฎหมายตามมาตรการบรรเทาภาระภาษีสําหรับการซื้อขายสินทรัพย์ดิจิทัล
3.  เรื่อง  ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... [มาตรการภาษีเพื่อส่งเสริมการระดมทุนในวิสาหกิจเริ่มต้น (Startup)]
4.  เรื่อง  ร่างพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา (ฉบับที่ ..) พ.ศ. ....
5.  เรื่อง  ร่างพระราชกฤษฎีกากําหนดเขตสํารวจการจัดรูปที่ดิน ในท้องที่ตําบลเจ้าท่าและตําบลดงลิง อําเภอกมลาไสย จังหวัดกาฬสินธุ์ พ.ศ. ....
6.  เรื่อง  ร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลพระบาท และตําบลพิชัย อําเภอเมืองลําปาง จังหวัดลําปาง พ.ศ. ....
7.  เรื่อง  ร่างกฎกระทรวงกําหนดมาตรฐานสินค้าเกษตรสําหรับการปฏิบัติที่ดีสําหรับปางช้างเป็นมาตรฐานบังคับ พ.ศ. ....
8.  เรื่อง  ร่างกฎกระทรวงออกตามความในมาตรา 63/12 แห่งพระราชบัญญัติวิธีปฏิบัติราชการทางปกครอง พ.ศ. 2539 ซึ่งแก้ไขเพิ่มเติมโดยพระราชบัญญัติวิธีปฏิบัติ ราชการทางปกครอง (ฉบับที่ 3) พ.ศ. 2562
เศรษฐกิจ สังคม
9.  เรื่อง  การใช้คํานําหน้านามสตรีผู้ได้รับพระราชทานเครื่องราชอิสริยาภรณ์จุลจอมเกล้า
10.  เรื่อง  การกู้เงินเพื่อเสริมสภาพคล่องทางการเงิน ในปี 2565 – 2567 ของการไฟฟ้าฝ่ายผลิตแห่งประเทศไทย
11.  เรื่อง  ขอขยายระยะเวลาโครงการสนับสนุนผู้ประกอบการวิสาหกิจขนาดกลาง และขนาดย่อมมุ่งสู่อุตสาหกรรมสีเขียวโดยการประยุกต์ใช้เทคโนโลยีคาร์บอนต่ํา (Greening Industry Through Low Carbon Technology Applicationfor SMEs)
12.  เรื่อง  โครงการอาชีวะ ฝีมือชน พัฒนากําลังคนชายแดนใต้
13.  เรื่อง  การปรับปรุงโครงสร้างการแบ่งส่วนราชการของกรมศุลกากร กระทรวงการคลัง
14.  เรื่อง  ขออนุมัติวงเงินงบประมาณเงินอุดหนุนศูนย์ภูมิภาคว่าด้วยโบราณคดีและวิจิตรศิลป์ ในองค์การรัฐมนตรีศึกษาแห่งเอเชียตะวันออกเฉียงใต้ ตามแผนพัฒนาระยะ 5 ปี ฉบับที่ 8 (ปีงบประมาณศูนย์ซีมีโอ สปาฟา 2565/2566 ถึง 2569/2570)
15.  เรื่อง  เสนอคณะรัฐมนตรีเห็นสมควรให้มีการเลือกตั้งสมาชิกสภาท้องถิ่นหรือผู้บริหารท้องถิ่นของกรุงเทพมหานคร และเมืองพัทยา
16.  เรื่อง  สรุปมติการประชุมคณะกรรมการนโยบายปาล์มน้ํามันแห่งชาติ ครั้งที่ 1/2565
17.  เรื่อง  รายงานผลการดําเนินงานของคณะกรรมการจัดการเรื่องราวร้องทุกข์กรณีถูกกระทําทรมานและถูกบังคับให้หายสาบสูญ ประจําปีงบประมาณ พ.ศ. 2564
18.  เรื่อง  รายงานผลการดําเนินการของศูนย์อํานวยการต่อต้านการทุจริตแห่งชาติ ครั้งที่ 1/2565
19.  เรื่อง  ผลการประชุมคณะกรรมการเพื่อการพัฒนาที่ยั่งยืน (กพย.) ครั้งที่ 1/2565
20.  เรื่อง  การปรับปรุงบทบาทภารกิจของภาครัฐ : แนวทางการขับเคลื่อนการนําร่องถ่ายโอนงานภาครัฐ (Sandbox)
21.  เรื่อง  สรุปผลการดําเนินการเรื่องร้องทุกข์และรับข้อคิดเห็นจากประชาชนประจําปีงบประมาณ พ.ศ. 2564
22.  เรื่อง  หลักเกณฑ์ วิธีการ และเงื่อนไขการกําหนดค่าใช้จ่ายในการดําเนินการผู้ป่วยฉุกเฉินวิกฤต (กรณีโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19))
23.  เรื่อง  ขออนุมัติขยายระยะเวลาการชําระคืนหนี้เงินกู้ค่าออกแบบ ค่าก่อสร้างและค่าจ้างที่ปรึกษาโครงการรถไฟฟ้ามหานคร สายเฉลิมรัชมงคล ตามมติคณะรัฐมนตรีเมื่อวันที่ 19 มกราคม 2559 ออกไปจนถึงสิ้นปี 2572
24.  เรื่อง  การขอรับการจัดสรรเงินอุดหนุนเป็นรายปีเป็นการจ่ายขาดให้แก่สภาองค์กรของผู้บริโภค (งบประมาณรายจ่ายประจําปีงบประมาณ พ.ศ. 2566)
ต่างประเทศ
25.  เรื่อง  ขอความเห็นชอบของคณะรัฐมนตรีต่อร่างปฏิญญาร่วมของการประชุมระดับรัฐมนตรี Abu Dhabi Dialogue ครั้งที่ 6 (The Joint Declaration of the Abu Dhabi Dialogue Sixth Consultation)
26.  เรื่อง  การเข้าร่วมเป็นภาคีของไทยในสถาบันวัคซีนนานาชาติ (International Vaccine Institute:IVI)
แต่งตั้ง
27.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการ ระดับทรงคุณวุฒิ (สํานักนายกรัฐมนตรี)
28.  เรื่อง  การแต่งตั้งกรรมการผู้ช่วยรัฐมนตรี
29.  เรื่อง  การแต่งตั้งรองประธานกรรมการและกรรมการในคณะกรรมการธนาคารเพื่อการเกษตรและสหกรณ์การเกษตร
30.  เรื่อง  การแต่งตั้งกรรมการอื่นในคณะกรรมการการประปานครหลวง
31.  เรื่อง  การแต่งตั้งประธานกรรมการในคณะกรรมการโรงพยาบาลบ้านแพ้ว
*******************
สํานักโฆษก สํานักเลขาธิการนายกรัฐมนตรี โทร. 0 2288-4396
กฎหมาย
1. เรื่อง ร่างกฎกระทรวงกําหนดค่าธรรมเนียมใบอนุญาตตามพระราชบัญญัติอุทยานแห่งชาติ พ.ศ. 2562 พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดค่าธรรมเนียมใบอนุญาตตามพระราชบัญญัติอุทยานแห่งชาติ พ.ศ. 2562 พ.ศ. .... ตามที่กระทรวงทรัพยากรธรรมชาติและสิ่งแวดล้อม (ทส.) เสนอ และให้ส่งสํานักงานคณะกรรมการกฤษฎีกาตรวจพิจารณา โดยให้รับความเห็นของกระทรวงการอุดมศึกษา วิทยาศาสตร์ วิจัยและนวัตกรรมไปประกอบการพิจารณาด้วย แล้วดําเนินการต่อไปได้ และให้ ทส. รับความเห็นของสํานักงบประมาณและสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
ทั้งนี้ ร่างกฎกระทรวงที่ ทส. เสนอ เป็นการกําหนดค่าธรรมเนียมใบอนุญาตในอุทยานแห่งชาติวนอุทยาน สวนพฤกษศาสตร์ และสวนรุกขชาติ ซึ่งเป็นการกําหนดที่ไม่เกินอัตราค่าธรรมเนียมท้ายพระราชบัญญัติอุทยานแห่งชาติ พ.ศ. 2562 ตามกฎหมายที่ปรับปรุงขึ้นมาใหม่ เพื่อให้การจัดเก็บค่าธรรมเนียมใบอนุญาตเป็นไปตามกรอบของกฎหมายและมาตรฐานเดียวกันทั่วประเทศ โดยที่ผ่านมากรมอุทยานแห่งชาติ สัตว์ป่า และพันธุ์พืช ให้อํานาจอุทยานแห่งชาติแต่ละแห่งพิจารณาจัดเก็บค่าธรรมเนียมตามระเบียบกรมอุทยานแห่งชาติ สัตว์ป่า และพันธุ์พืช ว่าด้วยการอนุญาตให้เข้าไปดําเนินกิจการท่องเที่ยวและพักอาศัยในอุทยานแห่งชาติ พ.ศ. 2547 ระเบียบกรมอุทยานแห่งชาติ สัตว์ป่า และพันธุ์พืช ว่าด้วยการอนุญาตให้ผู้ได้รับอนุญาตเก็บรังนกอีแอ่นเข้าไปในอุทยานแห่งชาติ พ.ศ. 2549 และระเบียบอุทยานแห่งชาติ สัตว์ป่า และพันธุ์พืช ว่าด้วยการเข้าไปถ่ายทําภาพยนตร์ในอุทยานแห่งชาติ พ.ศ. 2552 ซึ่งออกโดยอาศัยอํานาจตามความในพระราชบัญญัติอุทยานแห่งชาติ พ.ศ. 2504 และคณะกรรมการอุทยานแห่งชาติเห็นชอบร่างกฎกระทรวงดังกล่าวด้วยแล้ว ทั้งนี้ การดําเนินการเสนอร่างกฎกระทรวงฉบับนี้เป็นไปตามเงื่อนไขระยะเวลาการออกกฎกระทรวงตามพระราชบัญญัติอุทยานแห่งชาติ พ.ศ. 2562 ประกอบพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562
สาระสําคัญของร่างกฎกระทรวง
1. กําหนดค่าธรรมเนียมใบอนุญาตตามพระราชบัญญัติอุทยานแห่งชาติ พ.ศ. 2562 ดังนี้
ประเภทใบอนุญาต
อัตราค่าธรรมเนียมท้ายพระราชบัญญัติฯ
อัตราค่าธรรมเนียมปัจจุบัน
อัตราค่าธรรมเนียมปรับปรุงใหม่
1. ใบอนุญาตนําสัตว์เลี้ยงเพื่อใช้ในการแสดงเข้าไปในอุทยานแห่งชาติ
10,000 บาท/ฉบับ
-
500 – 5,000 บาท (ตามประเภท จํานวน และระยะเวลา)
2. ใบอนุญาตเพื่อดําเนินกิจกรรมในอุทยาน
- เพื่อการศึกษาธรรมชาติในพื้นที่นอกเขตบริการ
- เข้าไปดําเนินการบํารุงรักษาโครงสร้างสาธารณูปโภคพื้นฐานหรือเพื่อความมั่นคงทางพลังงาน
- กิจการจําหน่ายอาหาร เครื่องดื่ม ของที่ระลึก
- กิจการที่เกี่ยวเนื่องกับการท่องเที่ยว เช่น กิจการแพ ท่าเทียบเรือ รถกอล์ฟ เรือ จักรยาน ติดตั้งเสาสัญญาณสื่อสาร เป็นต้น
100,000 บาท/ฉบับ
-
-
100,000 บาท/ฉบับ
100,000 บาท/ฉบับ
1,000 บาท/ฉบับ
50,0000 บาท/ฉบับ
200 – 3,500 บาท/ฉบับ
(ตามประเภท/พื้นที่)
2,000 – 50,000
บาท/ฉบับ
(ตามพื้นที่/ความสูง/จํานวน)
3. ใบอนุญาตเพื่อการถ่ายทําภาพยนตร์วีดิทัศน์ หรือสารคดี การถ่ายภาพ
100,000 บาท/ฉบับ
-
500 – 20,000
บาท/ฉบับ (ตามประเภทโครงการ/ระยะเวลา)
4. ใบอนุญาตเพื่อการถ่ายทําภาพยนตร์ วีดิทัศน์ หรือสารคดี การถ่ายภาพ